CELEX: 32021D1856
Language: sk
Date: 2021-10-18 00:00:00
Title: Rozhodnutie Rady (EÚ) 2021/1856 z 18. októbra 2021, o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o predĺženie platnosti strategických priorít EÚ – Tunisko dovtedy, kým Asociačná rada neprijme nové aktualizované strategické priority

22.10.2021   
               
               
                  SK
               
               
                  Úradný vestník Európskej únie
               
               
                  L 374/60
               
            
         ROZHODNUTIE RADY (EÚ) 2021/1856
         z 18. októbra 2021,
         o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o predĺženie platnosti strategických priorít EÚ – Tunisko dovtedy, kým Asociačná rada neprijme nové aktualizované strategické priority
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej (1) (ďalej len „dohoda“) bola podpísaná 17. júla 1995 a nadobudla platnosť 1. marca 1998.
                  
               
                     (2)
                  
                  
                     Asociačná rada prijala strategické priority medzi EÚ – Tunisko svojim rozhodnutím č. 1/2018 (2).
                  
               
                     (3)
                  
                  
                     Obe strany sa výmenou listov dohodli, že by sa mala predĺžiť platnosť strategických priorít EÚ – Tunisko, ako dokumentu, ktorý usmerňuje upevňovanie tohto partnerstva, a to dovtedy, kým sa neprijmú nové aktualizované strategické priority.
                  
               
                     (4)
                  
                  
                     Podľa článku 80 dohody má Asociačná rada právomoc prijímať rozhodnutia na účel dosiahnutia cieľov dohody.
                  
               
                     (5)
                  
                  
                     Asociačná rada má písomným postupom prijať rozhodnutie o predĺžení platnosti strategických priorít dovtedy, kým neprijme nové aktualizované strategické priority.
                  
               
                     (6)
                  
                  
                     Je vhodné stanoviť pozíciu, ktorá sa má zaujať v mene Únie v Asociačnej rade, pretože toto rozhodnutie Asociačnej rady bude mať právne účinky.
                  
               
                     (7)
                  
                  
                     Pozícia Únie v Asociačnej rade by preto mala byť založená na návrhu rozhodnutia Asociačnej rady,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o predĺženie platnosti strategických priorít EÚ –Tuniskom dovtedy, kým Asociačná rada neprijme nové aktualizované strategické priority, je založená na návrhu rozhodnutia Asociačnej rady (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 18. októbra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. ES L 97, 30.3.1998, s. 2.
         
            (2)  Rozhodnutie Asociačnej rady EÚ – Tunisko č. 1/2018 z 9. novembra 2018, ktorým sa prijímajú strategické priority EÚ – Tunisko na obdobie rokov 2018 – 2020 (Ú. v. EÚ L 293, 20.11.2018, s. 39).
         
            (3)  Pozrite dokument ST 12265/21 na http://register.consilium.europa.eu.